open-index/open-wikipedia-markdown huggingface dataset:
Stortingsvalget 2013 i Møre og Romsdal

**Stortingsvalget 2013 i Møre og Romsdal** ble avholdt mandag 9. september 2013. Det skulle velges ni stortingsrepresentanter for Møre og Romsdal for perioden 2013 til 2017, herav åtte distriktsmandater og ett utjevningsmandat.

## Innvalgte i perioden 2009-2013

I perioden 2009-2013 hadde følgende representanter vært valgt inn fra Møre og Romsdal:

* Arbeiderpartiet: Else-May Botten (mandat 1), Svein Gjelseth (4), Tove-Lise Torve (6)
* Fremskrittspartiet: Harald T. Nesvik (2), Oskar Grimstad (5), Mette Hanekamhaug (utjevningsmandat)
* Høyre: Elisabeth Røbekk Nørve (3)
* Senterpartiet: Jenny Klinge (7) 
* Kristelig Folkeparti: Rigmor Andersen Eide (8)

Høyre var nærmest til å ta sistemandatet fra Kristelig Folkeparti.

Svein Gjelseth takket nei til gjenvalg i 2013.

## Stortingskandidater 2013
13 valglister var godkjent av fylkesvalgstyret i Møre og Romsdal. Her følger en oversikt over listetoppene:

*Arbeiderpartiet: 1) Else-May Botten, Molde, 2) Fredric Holen Bjørdal, Ørsta, 3) Tove-Lise Torve, Sunndal
*De Kristne: 1) Øyvind Årdal, Stranda
*Demokratene i Norge: 1) Ellinor Harriet Nerbø, Molde
*Fremskrittspartiet: 1) Harald T. Nesvik, Ålesund, 2) Oskar Grimstad, Hareid, 3) Mette Hanekamhaug, Molde
*Høyre: 1) Helge Orten, Midsund, 2) Elisabeth Røbekk Nørve, Ålesund, 3) Arnulf Goksøyr, Herøy
*Kristelig Folkeparti: 1) Rigmor Andersen Eide, Ålesund
*Kystpartiet: 1) Erik-Kristoffer Jenset, Molde
*Miljøpartiet De Grønne: 1) Styrk Finnøy, Giske
*Piratpartiet: 1) Elin Kristin Dyb, Giske
*Rødt: 1) Kjell Bjarne Dahl, Kristiansund
*Senterpartiet: 1) Jenny Klinge, Surnadal
*Sosialistisk Venstreparti: 1) Ingrid Opedal, Volda
*Venstre: 1) Pål Farstad, Kristiansund

## Meningsmålinger
Meningsmålinger for Møre og Romsdal med spørsmål om stortingsvalg

**Oppslutning:**

**Mandatfordeling:**

## Valgresultat
Det var 187 682 stemmeberettigede velgere i Møre og Romsdal.

## Valgte stortingsrepresentanter
Følgende representanter for Møre og Romsdal ble innvalgt på stortinget for perioden 2013-2017:
Møre og Romsdal hadde ni stortingsrepresentanter i perioden 2013-2017:

Jenny Klinge vant det siste distriktsmandatet med en margin på 1223 stemmer. Nærmeste utfordrer var Pål Farstad, som vant utjevningsmandatet.

Se også Stortingsvalget 2017 i Møre og Romsdal.

## Se også
*Liste over stortingsrepresentanter 2009–2013
*Liste over stortingsrepresentanter 2013–2017
*Stortingsvalget 2013

## Referanser
Cecilia (sangerinne)

**Cecilie Lima Knutsen**, artistnavn **Cecilia**, (født 9. mai 1967 i Harstad) er en sanger innenfor klassisk musikk og crossover.

Hun er utdannet ved Musikkonservatoriet i Oslo, hvor hun gjorde seg bemerket med gode karakterer. Hun studerte i seks år i konservatoriene i Oslo, Danmark og Tyskland. Siden har hun turnert og sunget verden over, utgitt syv album, to av dem via Universal Music Group, men har hatt liten offentlig oppmerksomhet.

Cecilia er blant annet kjent for sin fremføring av hymnen «Amazing Grace».

## Diskografi
* 1994 - *Voice of the Feminine Spirit*
* 1996 - *Voice of Violet 19*
* 1999 - *Inner Harmony*
* 2001 - *Let There Be Peace On Earth*
* 2003 - *Best of Cecilia*
* 2006 - *The Healing Voice*
* 2007 - *Amazing Grace*

## Referanser


## Eksterne lenker
* Cecilias nettside
Jeffrey Chiesa

**Jeffrey Scott Chiesa** (født 22. juni 1965) er en amerikansk advokat og republikansk politiker.

Han vokste opp i Bound Brook i New Jersey som eldst i en søskenflokk på tre. Faren, som døde da sønnen var åtte år gammel, var fabrikkarbeider i kjemisk industri, mens moren var lærer. Chiesa har Bachelor of Business Administration i regnskap fra University of Notre Dame fra 1987 og kandidatgrad i rettsvitenskap fra Catholic University of America fra 1990. I 1988 ble han ansatt i advokatfirmaet Dughi, Hewit & Palatucci LLP i Cranford, hvor han møtte senere guvernør Chris Christie. Chiesa ble i 2002 ansatt i staben til Christie, som på dette tidspunktet ble føderal anklager i New Jersey. I 2009 ble Chiesa partner i advokatfirmaet Wolf & Samson LLP.

Etter at Christie ble valgt til guvernør, ble Chiesa oppnevnt som hans juridiske rådgiver. Den 10. januar 2012 tiltrådte han som justisminister i New Jersey. Etter at senator Frank Lautenberg døde sommeren 2013, ble Chiesa utpekt til å overta hans plass i Senatet frem til nyvalget i oktober samme år. Han vil ikke stille som kandidat i det republikanske primærvalget.

## Referanser


## Eksterne lenker
* 
* 
*
Lars Larsson

**Lars Larsson** (født 16. mars 1962 i Trelleborg, død 8. mars 2015 i Malmö) var en svensk fotballspiller og trener. Larsson var sportssjef i Trelleborgs FF.

Sommeren 1984 signerte Larsson for Atalanta BC, men spilte kun fire kamper for klubben på grunn av en skade. Larsson var med i troppen omtrent en halv sesong, men fikk ikke spilletid etter dette.

Larsson ble toppscorer i Allsvenskan for Malmö FF i 1987.

## Referanser


## Eksterne lenker
* 
* Svenska Fotbollförbundet
MS «Stavangerfjord»

**MS «Stavangerfjord»** er en cruiseferge tilhørende Fjord Line. Skipet har blitt satt i rute til Hirtshals i Danmark med utgangspunkt i Bergen, Stavanger og Kristiansand.

## Skipet

Skroget ble bygget ved Stocznia Gdańsk, og resten av byggearbeidet ble gjennomført i Bergen Group Fosen. Skipet ble døpt den 6. juni 2013, og jomfruturen til Hirtshals var den 14. juli 2013.

Skipet er 170 meter langt, 27,5 meter bredt og har en kapasitet på 1500 passasjerer og 600 biler. Den er verdens første og største cruiseferge som har single LNG-motor, noe som betyr lavere utslipp. Med LNG-drift blir utslippene av svovel eliminert, utslipp av nitrogenoksider blir redusert med 92 prosent og partikkelutslippene blir redusert med 92 prosent sammenliknet med skipsmotorer som blir drevet av tungolje.

Skipet fikk 60 nye lugarer i 2017. Hennes søsterskip er MS «Bergensfjord».

### Fasiliteter
Skipet har 370 lugarer, fordelt på 20 ulike kateogorier, fra små lugarer uten vindu, til store suiter med vinduer som går "fra gulv til tak". Det finnes sportsbar og FjordLounge med show på de fleste avganger. Skipet har en liten spillehall, og det arrangeres ofte bingo.

## Rute
MS «Stavangerfjord» ble i 2014 satt inn i ruten Bergen-Hirtshals-Langesund og fra 2023 i ruten Bergen-Hirsthals-Kristiansand. Seilingen tur-retur tar totalt 3 dager. Originalt gikk ruten fra Bergen til Hirtshals, med anløp til Stavanger. Ruten går videre til Hirtshals, deretter seiler skipet til Langesund, før ruten ble gjennomført på samme måte tilbake til Bergen.

Etter ankomst til Hirtshals, gikk skipet tur-retur til Langesund i løpet av 10 timer.

## Referanser


## Eksterne lenker
* 
*
Kledd for mord

***Kledd for mord***   (originaltittel: *Dressed to Kill*) er en amerikansk erotisk thriller fra 1980, skrevet og regissert av Brian De Palma. De ledende rollene spilles av Michael Caine, Nancy Allen og Keith Gordon.

## Handling
Kate Miller er en seksuelt frustrert husmor som går i terapi hos psykiateren Dr. Robert Elliott. En dag forsøker hun å forføre Dr. Elliott, men blir avvist. Etter timen reiser hun til et kunstmuseum der hun møter en fremmed mann. De to innleder en seksuell affære i en drosje utenfor museet og fortsetter akten hjemme i hans leilighet. Dagen etter blir Kate brutalt myrdet i heisen utenfor leiligheten av en lyshåret kvinne med barberkniv. En kvinnelig prosituert ved navn Liz blir vitne til deler av hendelsen, men hun sliter med å bli trodd av etterforskerne, og snart er hun både politiets hovedmistenkte og morderens neste mål. Sammen med Kate Millers sønn, Peter, begynner hun jakten på den egentlige morderens identitet.

## Om filmen
*Kledd for mord* ble godt mottatt av kritikerne og spilte inn nærmere 32 millioner dollar på kinoene i USA.

Feministiske grupper beskyldte imidlertid De Palma for å være en kvinnehater, og i homofile miljøer ble filmen ansett for å stille transpersoner i et dårlig lys.

## I rollene
* Michael Caine – Dr. Robert Elliott/Bobbi
* Angie Dickinson – Kate Miller
* Nancy Allen – Liz Blake
* Keith Gordon – Peter Miller
* Dennis Franz – Etterforsker Marino
* David Margulies – Dr. Levy
* Ken Baker – Warren Lockman
* Susanna Clemm – Betty Luce
* Brandon Maggart – Cleveland Sam
* Norman Evans – Ted
* Bill Randolph – Drosjesjåfør
* Fred Weber – Mike Miller

## Referanser


## Eksterne lenker
*
Askerstorkenebb

**Askerstorkenebb** (*Geranium pyrenaicum*) er en plante i Storkenebbfamilien. Den har lyserøde blomster med ti, eller egentlig fem todelte kronblader, noe som skiller den fra stankstorkenebb og andre planter i storkenebbfamilien. Den stammer opprinnelig fra solfylte fjellsider i Sør-Europa, og ble innført i Tyskland, Danmark-Norge og andre land som hagevekst på 1800-tallet. I forvillet tilstand ble den først funnet i Asker. Den er senere funnet flere steder ved Oslofjorden og ved Mjøsa i Hedmark.

## Referanser



## Eksterne lenker
*
Norgesmesterskapet i amerikansk fotball 2013

**[[Norgesmesterskapet i amerikansk fotball]] 2013** er det 28. norgesmesterskapet i amerikansk fotball. Oslo Vikings er regjerende mestere på samtlige nivåer etter en historisk storeslem i 2012, hvor klubben gikk ubeseiret på senior-, U-19- og U-16-nivå, kun tapte én kamp med U-14-laget og vant norgesmesterskapet på samtlige fire nivåer. 

Før sesongen ble aldersklassene U-16 og U-14 endret til U-17 og U-15. På seniornivå ble Vålerenga Trolls, vinner av ti tidligere senior-norgesmesterskap, mer enn noe annet lag i Norge, flyttet ned til 2. divisjon.

## Senior
### Grunnspillet i 1. divisjon 2013
Sesongen startet 13. april og ble avsluttet med NM-finale den 6. juli. Eidsvoll 1814s vant sitt niende Norgesmesterskap.

Sist oppdatert: 26. juni 2013 kl 14:32 (CET)1Eidsvoll 1814s har blitt trukket 3 poeng pga. ikke oppfylte dommerkrav2Bergen Storm ble idømt tap 30-0 i deres tre første kamper etter å ha brukt en uregistrert spiller.
Kilde: amerikankeidretter.no

### Semifinaler

### Finale

## U-19
Sesongen startet 31. august og avsluttes med NM-finale den 26. oktober. 

Sist oppdatert: 6. oktober 2013 kl 14:42 (CET)
Kilde: amerikanskeidretter.no

## U-17
Sesongen startet 28. april og ble avsluttet med at Oslo Vikings forsvarte mesterskapet mot Vålerenga Trolls i NM-finalen den 23. juni.

### Grunnspillet i U-17 2013

Sist oppdatert: 10. juni 2013 kl 16:53 (CET)
Kilde: http://www.amerikanskeidretter.no/grener/afn/serieoppsettogresultater/u17/Sider/tabeller.aspx

### Semifinaler

### Bronsefinale

### Finale

## Referanser
Omfar

**Omfar** er et mål som tidligere ble brukt på maskestørrelsen i fiskegarn og notredskaper. Omfar angir hvor mange masker det går på en alen (63 cm). Jo lavere tallverdi, desto større er maskene. Nå angis maskeåpningen i millimeter.

Ved binding av garn for hånd var omfaret bestemt av bredde og tykkelse på en tilskåret trefjel som ble brukt til å legge tråden rundt mellom forrige og ny knute. Dersom en ikke var spesielt trent i bruk av øyemål, ble samme teknikk brukt ved garnbøting.

Omfar betyr også omgang, omløpende rekke, f.eks. i strikketøy eller garn, en omgang tømmer i et laftehus eller bordgang i båt.
Frisch

**Frisch** er en norsk bergverksslekt av tysk opprinnelse, som har vært knyttet til Kongsberg siden første halvdel av 1600-tallet. Slektsmedlemmer var bergmenn ved Kongsberg Sølvverk fra 1600-tallet til 1800-tallet, og utmerket seg senere som gullsmeder i Oslo. Slektens mest kjente medlem er den første nobelprisvinneren i økonomi Ragnar Frisch.

## Historie
 

Slekten stammer fra Christopher Frisch (f. 1615 i Tyskland), som jobbet på Kongsberg Sølvverk. Hans etterkommere i mange generasjoner jobbet også ved Sølvverket. Han var far til Petter Christophersen Frisch (1640-1703) (i samtiden også skrevet *Pieter Frisk*). Hans to sønner var Paul Pettersen Frisch (1665-1730) og Christopher Pettersen Frisch (1672-1726). Paul Pettersen Frisch var gift med Anne Antoniusdatter Nolt (født før 1678), datter av Antonius Nolt (som kom fra Tyskland og jobbet ved Sølvverket) og Barbro Hansdatter Schröder (1641-1712), en datter av Hans Andersen Schröder (født ca. 1610-1615 i Sverige, død 1675). Paul Frisch og Anne Nolt var foreldre til borhauer ved Fräulein Christiane gruve ved Sølvverket Ole Povelsen Frisch (1700-1779). Ole Povelsen Frisch var oldefar til gullsmed i Christiania Antonius Povelsen Frisch (1826-1916), som var far til gullsmed Anton Frisch (1865-1928) og farfar til økonomen og nobelprisvinneren Ragnar Frisch, som bl.a. var professor og dekanus for Det juridiske fakultet ved Universitetet i Oslo. Frischsenteret er oppkalt etter Ragnar Frisch. Ragnar Frisch var morfar til Nadia Hasnaoui.

## Litteratur
*Huhnhäuser, Alfred, *Die deutsche Einwanderung in Kongsberg*, Oslo, 1944
*Såtvedt, Olav, *Sandsværs historie*, 1991
Massesuggesjon

**Massesuggesjon** er en type suggesjon som skjer gjennom at en hel folkemengde påvirkes gjennom enten massemøter eller følesesladde appeller som frembringer den samme reaksjonen hos folk. Reaksjonene akkumuleres og frembringer er sterk suggestiv påvirkning. Massesuggesjon er gjerne rettet mot en folkemasse, eller påvirker denne.
Dorothea Wulff

**Dorothea Irgens Wulff** (født 1876, død 1948) var en forretningskvinne fra Hammerfest. Hun drev firmaet D.Wulff, manufaktur og trikotasje som hennes mor Alida, født i Kristiansund og gift med Johannes Iversen Sæther fra Kværnes ved Kristiansund, etablerte i Hammerfest i 1880. 

Dorothea overtok i 1890 forretningen, hun giftet seg med lærer Eilert Andreas Wulff 1874–1904 som kom til Hammerfest fra Kvæfjord. Derav ble navnet på forretningen D. Wulff. Deres sønn Axel overtok forretningen i 1945, senere overtok hans sønn Per Wulff, i dag drives forretningen av Per's datter Eva Wulff, og er en av de aller eldste forretningene i Hammerfest.

## Referanser


## Kilder
* *Havet ved din stuedør*, jubileumsskrift i anledning Hammerfest Handelsstandsforenings (HHF) 150-årsjubileum i 1994
Rasmus Rasmussen (musiker)

**Rasmus Rasmussen** (født 14. juli 1980, død 10. oktober 2012) var en færøysk gitarist, sanger og komponist fra Thorshavn på Færøyene.  

## Diskografi
* *Implosive*, 2002 
* *Edelweiss*, 2007 
* *Poems in Sound*, 2008
* *Náttúran sigrar*, 2012

## Referanser


## Eksterne lenker
* Rasmus Rasmussen. Besøkt 6. juni 2013
William Mayne

**William James Carter Mayne** (født 16. mars 1928 i Hull, død 24. mars 2010 i , North Yorkshire) var en britisk barnebokforfatter, best kjent for de fire ungdomsbøkene fra katedralkor-skolemiljø i Hull, som han utga fra 1955 til 1963. Han mottok Carnegie Medal in Literature for en annen bok *A Grass Rope* i . Forfatterkollegaen Aidan Chambers har beskrevet ham som «notoriously little read by children and much read by adults», og denne vurderingen støttes av flere.

## Liv
Han var eldste sønn i en legefamilie, og avsluttet sin skolegang i en alder av 17 år. Etter en kort periode som lærer og som BBC-ansatt livnærte han seg som forfatter resten av livet. Han bodde det meste av livet i North Yorkshire. Han hadde et kort ekteskap, og hadde ingen egne barn, men to stedøtre.

Han ble i 2004 dømt for seksuell omgang med minst 11 mindreårige jenter, og sonet to og et halvt år i fengsel. 
 
## Bøker
Han debuterte med *Follow the Footprints* (1953) og vant etterhvert omdømme som en både briljant og produktiv forfatter, med stor grad av originalitet. Han utga mer enn 100 bøker. 

Kvartetten med bøker fra korskolen (*A Swarm in May* (1955), *Choristers' Cake* (1956), *Cathedral Wednesday* (1960) og *Words and Music* (1963)) ble hans gjennombrudd. Den første av bøkene ble filmet i 1983. Barneboka *[[A Grass Rope]]* (1957), som han vant pris for, er både en skattejakt, en landskapsskildring fra Yorkshire og en fortelling om livsrytmen på en gård. 

*Earthfasts* (1966) er en fortelling om tidsreise: to gutter fra vår tid møter en trommeslager fra 1700-tallet. Boka er filmet som tv-serie, i 1994. Boka er del av en trilogi, fulgt av *Cradlefasts* (1996) og *Candlefasts* (2000). I tillegg til 1700-tallet, inneholder fortellingene også spor av Arthurmyten.
 
Skrivestilen preges både av dialektbruk, ordspill og originalitet.

På norsk finnes ingen av hovedverkene, bare billedbokfabelen *Musa og egget* (1996).

## Referanser


## Eksterne lenker
*
Jack Jonathan Lissauer

**Jack Jonathan Lissauer** (født 1957) er en amerikansk forsker som har arbeidet for NASA's Ames Research Center siden 1996.  Han er bidragsyter til Kepler-teleskopet.

Sammen med Mark R. Showalter oppdaget han de indre månene Cupid og Mab den 5. august 2003.

## Referanser




## Litteratur

* 
*
Erik Bystrøm

**Erik Johan Bystrøm** (født 16. november 1952) er en norsk lokalpolitiker. Han representerer Høyre og er fra høsten 2011 varaordfører i Porsgrunn kommune. Før dette hadde han én periode bak seg i kommunestyret.

Bystrøm arbeider som gjeldsrådgiver i NAV Bamble.

## Kilder

* «Beyer fortsetter som ordfører», *Varden* 19. september 2011; besøkt 6. juni 2013.
* TV2s velgerguide; besøkt 6. juni 2013.
Unni Brekka Kiøsterud

**Unni Kiøsterud Tufte** (født 11. april 1966) er en norsk lokalpolitiker. Kiøsterud Tufte er faglærer i helsefag ved Bamble videregående avdeling Croftholmen.

## Kilder
* Informasjon på Langesund ABC 15. oktober 2011; besøkt 6. juni 2013.
* TV2s velgerguide; besøkt 6. juni 2013.
Hans Gunnerud Jørgensen

**Hans Gunnerud Jørgensen** (født 30. januar 1972 i Ulefoss) er en norsk lokalpolitiker. Han representerer Høyre og er fra høsten 2011 varaordfører i Nome kommune.

Jørgensen er økonom av utdanning og arbeider ved Nome Regnskaps Center AS.

## Kilder

* «Fakta om Nome» på kommunens nettsted 25. oktober 2012; besøkt 6. juni 2013.
* TV2s velgerguide; besøkt 6. juni 2013.
Wenche Akkerhaugen

**Wenche Karin Akkerhaugen** (født 24. juli 1944 i Oslo) er en norsk lokalpolitiker. Hun representerte Høyre i kommunestyret i tidligere Sauherad kommune og seinere den sammenslåtte Midt-Telemark kommune fra slutten av 1980-åra til 2023.

Fra høsten 2011 til 2015 var hun varaordfører i Sauherad.

Hun var leder av Sauherad Høyre fra 1996. 

Akkerhaugen har vært daglig leder i firmaet Skandinavisk Bureau A/S, som blant annet importerer trommestikker. Hun har tidligere drevet Akkerhaugen Archery Center med salg av bueskytterutstyr. I Oslo dreiv hun blant annet to parfymerier.

Hun har også vært aktiv bueskytter med gode resultater, blant annet et norgesmesterskap i lag (innendørs) i 1979 (sammen med Aud Sunde og Gunhild Solberg). Hun er gift med bueskytteren Johannes Akkerhaugen.

## Referanser
Gunnar Ruud

**Gunnar Ruud** (født 14. november 1954) er en norsk lokalpolitiker. Han representerer Høyre og var i perioden 2011-2015 varaordfører i Kviteseid kommune, et verv han også hadde i perioden 1999–2003.

Ruud er daglig leder i Vest-Telemark Økonomi og Rekneskap AS og var tidligere daglig leder for Kviteseid Arbeidssamvirke AS.

Ruud har vært aktiv i etableringen og driften av Vest-Telemark Næringshage AS i Kviteseid, og er i dag styreleder i selskapet. Næringshagen er tatt opp i Sivas næringshageprogram, som eneste næringshage i Telemark. Ruud er styremedlem i Vest-Telemark Næringsbygg AS, Vest-Telemark Næringsutvikling AS og den regionale attføringsbedriften Kvito AS. 

## Kilder
* «Tveito ble ordfører», *Varden* 19. september 2011; besøkt 6. juni 2013.
* «Uvanleg samarbeid», *Telemarksavisa* 25. august 2011.
* Informasjon på kviteseidbyen.no; besøkt 6. juni 2013.
Ulf Sundling

**Ulf Sundling** (født 10. oktober 1944) er en norsk lokalpolitiker. Han representerer Høyre og er fra høsten 2011 varaordfører i Holmestrand kommune.

Sundling er pensjonist. Han var tidligere næringssjef i kommunen. Han har i mange år vært leder av Holmestrand Idrettsforening.

## Kilder

* «Dyrnæs takket ja», *Jarlsberg Avis* 16. februar 2012 (gjengitt hos Holmestrand Utvikling); besøkt 6. juni 2013.
* Informasjon på Holmestrand kommunes nettsted 20. oktober 2011; besøkt 6. juni 2013.
* TV2s velgerguide; besøkt 6. juni 2013.
* «Ulf Sundling gjenvalgt», *Jarlsberg Avis* 22. mars 2006; besøkt 6. juni 2013.
Jan Tore Rui-Haugerød

**Jan Tore Rui-Haugerød** (født 25. november 1976 i Andebu) er en norsk lokalpolitiker. Han representerer Høyre og var varaordfører i tidligere Andebu kommune 2011–2017.

## Kilder
* Informasjon på Andebu kommunes nettsted 7. oktober 2011; besøkt 6. juni 2013.

## Referanser
John Dingell

**John David Dingell jr.** (født 8. juli 1926, død 7. februar 2019) var en amerikansk demokratisk politiker som var medlem av Representantenes hus fra 1955.

8. juni 2013 ble han den personen som har sittet lengst i USAs kongress uavhengig av kammer. Da vil han ha sittet der i 20&nbsp;997 dager. Han representerte Det demokratiske parti og Michigans 12. distrikt. Han har siden 1955 representert det 15., 16. og 12. distrikt, opprinnelig i et område i vestre Detroit, men etter endringer av valgdistriktene representerer han nå forsteder til Detroit.

John Dingell tok i 1955 over setet til sin far, John D. Dingell sr., som døde etter å ha holdt distriktet siden 1933. Dingell jr. var 29 år gammel da han vant spesialvalget som ble holdt. Før han ble valgt, var han privatpraktiserende advokat.

Dingell var den ene av to veteraner fra andre verdenskrig som satt i Kongressen. Den andre er Ralph Hall fra Texas.

Han var i mange år medlem av energi- og næringskomiteen, som han også var formann i fra 1981 til 1995 og fra 2007 til 2009. Han ledet demokratenes gruppe i komiteen i 28 år, men mistet lederskapet da han ble utfordret av Henry Waxman.

## Referanser


## Eksterne lenker
* 
* 
* 
*
Lideres

***Líderes*** er Wisin & Yandels niende studioalbum. Albumet ble utgitt 3. juli 2012 av Machete Music og WY Records. Albumet inneholder samarbeid med Chris Brown, Jennifer Lopez,  T-Pain, O’Neill, Franco "El Gorila» og Alberto Stylee . Albumet er en blanding av Latin pop, dance-pop, hiphop og reggaeton.

## Sporliste
#Tu Nombre
#Hipnotízame
#Algo Me Gusta de Ti (Ft. Chris Brown, T-Pain)
#Peligro
#No Te Detengas
#Follow The Leader (Ft. Jennifer Lopez)
#Una Bendición
#Rumba
#Prende (Ft. Franco "El Gorila", O’Neill)
#Perdón (Ft. O’Neill)
#Música Buena
#Noche de Carnaval
#Un Beso
#Follow The Leader (Remix)
#A Donde Vamos A Parar
#Vengo Acabando (Ft. Alberto Stylee, Franco "El Gorila")

## Eksterne lenker
*
Benjamin Schulte

**Benjamin Schulte** (født 1995) er en guamsk svømmer som spesialiserer seg i maratonsvømming. Han representerte landet sitt under Sommer-OL 2012 i London, der han ble nummer 25. 

## Referanser


## Eksterne lenker
*
Jurij Kudinov

**Jurij Vladimirovitsj Kudinov** (russisk: Юрий Владимирович Кудинов; født 1979) er en tidligere russisk svømmer som nå representerer Kasakhstan. Han spesialiserer seg i maratonsvømming. Han representerte Kasakhstan under Sommer-OL 2012 i London, der han ble nummer 22. 

## Referanser


## Eksterne lenker
*
Østerhaug

**Østerhaug** er en skog- og jordbrukseiendom i Elverum i Innlandet, beliggende 3&nbsp;km. sør for Elverum sentrum, øst for Glomma. Gården omfatter per 2015 et areal på 19&nbsp;000 dekar, hvorav 18&nbsp;000 dekar skog og 410 dekar dyrket mark.

## Historie
Gården hørte tidligere til Mariakirkens prostigods. På 1500-tallet var gården krongods pantsatt til rike Oslo-borgere, lenge til den store jordegodseieren og rådmann Lauritz Hansen (d. ca. 1635) og hans arvinger. Etter innføringen av eneveldet ble 9 skinn i gården solgt av kronen til oberst Otte Skade. Det er knyttet flere sagn til gravhaugene ved gården.

Fra 1667 var John Gundersen eier av hele Østerhaug. Hans arvinger eide gården til slutten av 1700-tallet, da den ble gradvis oppstykket og solgt. Gården ble fra 1789 samlet igjen av den nye eieren, prokurator Frantz Wilhelm Dorph. Han fikk i 1790-årene bygget et nytt stort våningshus med to fulletasjer og loft. Han utvidet også eiendommen med flere husmannsplasser og en del skog. Ved prokuratorens død i 1820 overtok sønnen, løytnant Peter A. Dorph. I 1834 solgte han Østerhaug til prokurator Henrik Johan Paus (Henrik Ibsens onkel) for 5 000 speciedaler, fordi han selv var blitt forflyttet til et nytt embete. Paus ble i 1843 utnevnt til fogd i Østerdalen fogderi. Paus solgte en del skog og husmannsplasser i årenes løp; alt i 1843 solgte han skog for 3 500 speciedaler. Han ble fogd i Øvre Romerike fogderi i 1858, og året etter solgte han gården for 7 500 speciedaler til Elverum kommune. Da hadde formannskapet i Elverum på forhånd truffet vedtak om å kjøpe gården. Senere solgte imidlertid Elverum kommune Østerhaug slik at gården igjen kom på private hender, og i 1862 kjøpte Henrik Opsahl eiendommen.

Opsahl var en aktiv investor; han kjøpte opp skog i Brandval, Eidskog og Hof (bl.a. Odals Verk), og senere også i Sverige. Sammen med åtte andre skogeiere fra Elverum etablerte han i 1875 Halla Aktiebolag i Finland; foretaket drev foredling og eksport av trelast. Henrik Opsahl var ordfører i Elverum 1881-1883, og hadde flere andre offentlige verv. Han etterlot seg ved sin død en betydelig formue (beregnet til 250 000 kroner i 1883), og sønnen Henrik Opsahl jr. overtok Østerhaug med store skoger. I årene 1872–74 ble det oppført en ny låvebygning, den største i Elverum, og i 1902–03 ble det bygget en ny herskapelig hovedbygning etter tegninger av arkitekt Emil Christiansen. Hovedbygningen inneholder blant annet en større portrettsamling.

Gammellåven på gården ble i 1956 flyttet til Glomdalsmuseet.

## Eiere
*Mariakirkens prostigods
*Oberst Otte Skade
*John Gundersen
*Prokurator Frantz Wilhelm Dorph 1789–1820
*Løytnant Peter A. Dorph 1821–1834
*Henrik Johan Paus 1834–1859
*Henrik Opsahl 1862–1883
*Henrik Opsahl d.y. 1883–1929
*Henrik Opsahl 1929–1972
*Per Henrik Opsahl 1972–2009
*Jan Henrik Opsahl 2009–

## Referanser
Hedningarna

**Hedningarna** er en svensk folkemusikkgruppe.

Gruppen ble dannet i 1987. Den opprinnelige besetningen besto av Hållbus Totte Mattson, Anders Norudde (som den gang bar navnet Anders Stake) og Björn Tollin. Målet var å utforske den opprinnelige nordiske folkemusikken.

Musikerne spiller på ulike typer moraharpe, fele, hardingfele, seljefløyte, rammetromme, tamburin, slagverk og de svenske variantene av sekkepipe og dreielire. Dessuten brukes moderne samplingteknikk. Joik og finsk runesang inngår som vokale virkemidler.

## Medlemmer
### Nåværende
* Hållbus Totte Mattson – mandora, lutt, barokkgitar, «moraoud», dreielire, akkordeon, hummel, svensk dulcimer, vokal.
* Anders Norudde (tidigere Anders Stake) – fele, hardingfele, moraharpe, bass moraharpe, nøkkelharpe, taglharpe, svenske sekkepiper, fløyte, seljefløyte, munnharpe, bukkehorn, vokal.
* Christian Svensson – tamburin, perkusjon, hummel, sampling.
* Magnus Stinnerbom – baryton fiolin, bratsj, dreielire.

### Tidligere
* Björn Tollin – tamburin, perkusjon, hummel, bassmandora, sag, rammetromme, psalterium, dreielire, moraharpe, sampling, vokal.
* Anita Lehtola-Tollin – vokal.
* Liisa Matveinen – vokal.
* Sanna Kurki-Suonio – vokal, kantele, basstromme.
* Tellu Paulasto (Virkkala, Turkka) – vokal, fele, bass moraharpe.
* Ulf Ivarsson – bassgitar, basslutt, bassmandora, sampling.

## Gjestemusikere
* Wimme Saari - joik på *Trä* og *Hippjokk*.
* Knut Reiersrud - elgitar og sang på *Hippjokk*.
* Johan Liljemark - didgeridoo på *Hippjokk* og *Karelia Visa*.
* Ola Bäckström - fele på *Hippjokk*.
* Per-Erik Nilsson - Perkusjon på *Kaksi*.

## Diskografi
**[[Hedningarna (musikalbum)|Hedningarna]]* (1989)
**[[Kaksi!]]* (1992)
**[[Trä (musikalbum)|Trä]]* (1994)
**[[Hippjokk]]* (1997)
**[[Karelia Visa]]* (1999)
**[[Och (musikalbum)|Och]]* (2012)
**[[Kult (musikalbum)|Kult]]* (2016)

### Samlingsalbum
**[[Fire (musikalbum)|Fire]]* 1996
**[[1989–2003]]* (2003)

### EP
**[[Kruspolska]]* (1994)
**[[Remix Project]]* (1997)

## Samlinger
**Beginner's Guide to Scandinavia* (Nascente, 2011)

## Eksterne lenker
* 
* 
* Hedningarna på MySpace
* Hedningarna, old.visarkiv.se
Kavli (andre betydninger)

**Kavli** kan vise til:

* Kavli, et norsk konsern.
* Kavlifondet, se O. Kavli og Knut Kavlis Allmennyttige Fond.
* En stiftelse opprettet av Fred Kavli, se The Kavli Foundation.
** Kavliprisen (*the Kavli Prize*), en forskningspris som tildeles fra *The Kavli Foundation*.
** Kavliinstituttet for nevrovitenskap, et institutt i Norge (ved NTNU).
** Flere andre institutt i USA, og et i Nederland.

## Personer
* Olav Kavli (1872 – 1958), forretningsmann, kjent for Kavli smelteost.
* Arne Kavli (1878 – 1970), maler og grafiker.
* Guthorm Kavli (1917 – 1995), arkitekt, kunsthistoriker og slottsforvalter.
* Fred Kavli (1927 – 2013), norsk-amerikansk fysiker, oppfinner, forretningsmann og filantrop.
* Reidun Kavli Sirevåg (f. 1939), biolog og professor.
* Ann Kavli (f. 1960), forfatter.
* Amanda Kavli Nygård (f. 1991), volleyballspiller.
* Eline Kavli Nygård (f. 1991), volleyballspiller.
Son de Tikizia

**Son de Tikizia** er en kostarikansk musikkgruppe. Låtene deres er hovedsakelig innen sjangeren salsa, men også jazz og afrokaribisk musikk. Gruppas frontfigurer er Walter flores og Alfredo Poveda Solorzano. De øvrige medlemmene er Marcial Flores Castro, Miguel Alberto Rojas Campos, Allan Estrada, Rafael Ángel «Pangui» Mora, Mauricio Alfaro Portuguez og César Fumero.

## Diskografi
*2008 – *Salsa dura, pa' los pies*
*2010 – *Salsa retro*
*2010 – *En salsa* (med Humberto Vargas)
*2011 – *Son de Tikizia & Jimmy Bosch en vivo* (konsert-CD og -DVD)
*2011 – *Bolero*
*2012 – *Villancicos en salsa*

## Eksterne lenker
* 
* Son de Tikizia hos Sicultura
Della Loved Steve

***Della Loved Steve*** er et musikkalbum med Grand Island. Det ble utgitt i 2013.

## Sporliste
# «Oh, you know me well»
# «When the night is young»
# «Bold Line»
# «My Wilderness»
# «Lake Romance»
# «At the Arcade»
# «Goddamn, I know»
# «Kiss Me Crippled»
# «The Shakes»
# «Put out all the lights»

## Eksterne lenker
Bjørnebu

**Bjørnebu** er en gård på øya Føynland i Færder kommune i Vestfold. Den befinner seg omtrent midt på øya.

Navnet kommer fra norrønt *Bjarnabuðir* eller *Bjarnarbuðir*, hvor førsteleddet er mannsnavnet Bjarne eller kanskje Bjørn, og det andre leddet er ordet *buð*, som betyr «bod/bu». Navnet må stedet ha fått på ei tid hvor det bare sto fangstbuer der. I Biskop Eysteins jordebok fra rundt 1400 står navnet skrevet som *Biærnabudum*, mens det i 1593 skrives *Biørneboe*, som ble vanlig skrivemåte i nyere tid.

Det er registrert to kulturminner på gården, nærmere bestemt to kokegroper som tilhørte ei bosetning. Disse er ikke datert.

## Referanser


## Eksterne lenker
* Bjørnebu hos Vestfold-slekt
Moraharpan

**Moraharpan** er et moderne navn for en nøkkelharpe som ble funnet i Mora i Dalarna og som oppbevares på stedets museum.

Moraharpan er den eldste nøkkelharpa som er funnet i Sverige. Instrumentet er påført året 1526, men det er tvilsomt om det er så gammelt. Musikkhistorikeren Per-Ulf Allmo antar at instrumentet ble bygd i Särna i Dalarna  rundt 1680 etter inspirasjon av en illustrasjon i Michael Praetorius' *[[Syntagma musicum]]* og uten nær forbindelse med nøkkelharpetradisjonen med sentrum i nordlige Uppland.

Instrumentet har en rett stol, én melodistreng, to bordunstrenger, én rad nøkler («tangenter») og en timeglassformet resonanskasse. Bordunstrengene og melodistrengen strykes samtidig. Tonen er råere enn på moderne nøkkelharper.

På 1970/80-tallet begynte instrumentmakeren Leif Eriksson fra Dalarna og andre å bygge rekonstruksjoner  og i dag produseres både kromatiske og diatoniske moraharper.

Anders Norudde fra gruppa Hedningarna er den mest kjente musikeren som spiller moraharpe i større utstrekning. Av andre som trakterer instrumentet kan nevnes Niklas Roswall, Magnus Holmström, Niklas Rimmerfors, Per Runberg og Urban Turbans Göran Kunstbergs.

## Eksterne lenker
* Om moraharpan og andre eldre nøkkelharper, nyckelharpansforum.net
* Bilde av moraharpe, old.visarkiv.se
* Bilde av moraharpe på instrumentmakeren Björn Björns websider
* Bilder av rekonstruksjoner, Leif Erikssons sider på tongang.se
* Anders Norudde, drone.se
Arkitekturåret 1472

**Arkitekturåret 1472** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1472.

## Hendelser

## Bygninger

## Fødsler

## Dødsfall

* Michelozzo - italiensk arkitekt og billedhugger (født 1396)

## Bildegalleri

CdM,_presunto_autoritratto_di_leon_battista_alberti,black_ground.jpg|Leon Battista Alberti(1404–1472)


## Referanser
Warren Barguil

**Warren Barguil** (født 28. oktober 1991 i Hennebont) er en fransk profesjonell landeveissyklist. Han sykler for Team dsm-firmenich PostNL.

Han vant Tour de l’Avenir sammenlagt i 2012. I 2013 vant han to etappeseire i Vuelta a España og i 2017 vant han to etappeseire og  klatretrøya i Tour de France.

## Meritter

;2009
: Fransk mester, landevei (junior)
;2011
:7. etappe, Tour de l’Avenir
;2012
:2. etappe, Tour des Pays de Savoie
:Sammenlagt og 4. etappe, Tour de l’Avenir
;2013
:13. og 16. etappe, Vuelta a España
;2017
:Tour de France
::13. etappe
::18. etappe
:: Klatretrøya
;2019
: Fransk mester, landevei

;2021
:Sammenlagt, Tour du Limousin - Nouvelle Aquitaine
;2022
:5. etappe, Tirreno–Adriatico
:Gran Premio Miguel Indurain

## Referanser


## Eksterne lenker
* 
*
Buenaventura Báez

**Buenaventura Báez Méndez** (født 14. juli 1812 i Cabral, Barahona, Santo Domingo, død 14. mars 1884 i Hormigueros, Generalkapteinatet Puerto Rico) var dominikansk offiser og politiker. I fem ikke-sammenhengende perioder tjente han som Den dominikanske republikks tredje, sjette, tiende, trettede og sekstende president. Báez er kjent for sine forsøk på å annektere sitt land til Frankrike, Amerikas forente stater og Spania.

## Referanser
Øverland

**Øverland** er et stedsnavn som finnes mange steder i Norge. Det kan vise til:

* Øverland i Bærum
* Øverland (Rjukan), bydel i Rjukan

**Øverland** er også et etternavn som er brukt av 1543 personer i Norge.

## Personer med etternavnet Øverland

*Arnulf Øverland (1889–1968), forfatter, lyriker, riksmålsmann
*Bernhard Øverland (1845–1916), disponent, brukseier, politiker (V)
*Erling Øverland (født 1952), siviløkonom, NHO-president
*Indra Øverland (født 1973), forsker, Soviet-spesialist
*Janneken Øverland (født 1946), litteraturhistoriker, forlegger
*Jon Terje Øverland (født 1944), tidl. alpinist
*Leif Øverland (født 1958), næringslivsleder
*Olav Øverland (1931–2023), programleder, reporter og journalist (NRK)
*Olava Øverland (født 1921), skuespiller, journalist
*Ole Andreas Øverland (1855–1911), historiker
*Orm Øverland (1935–2021), professor emeritus i amerikansk litteratur
*Randi Øverland (født 1952), politiker (A) 
*Sigrun Tara Øverland (født 1983), musiker
*Svein Øverland (født 1969), psykolog
*Thoralf Øverland (1948–1976), politiker (H)

## Referanser
Ignacio María González (politiker)

**Ignacio María González Santín** (1838–1915) var en dominikansk politiker for *[[Movimiento Unionista]]* og *[[Partido Verde]]* som i to perioder tjente som sitt lands president. Han var først president fra 2. til 22. januar 1874 og ble igjen president fra 6. april 1874 til 23. februar 1876.

## Referanser
Sinsen Cricket Club

**Sinsen Cricket Club** (stiftet 30. mars 1986) er en cricketklubb fra Oslo, som spiller i eliteserien i cricket for menn 2018.

## Historikk
Sinsen spilte sin første kamp i mai 1987 mot Sentrum Cricket Klubb på Voldsløkka i Oslo. Frem til begynnelsen av 1990-tallet eksisterte det ikke noen organisert liga for cricket i Norge.

## Eksterne lenker
* 
* Sinsen Cricket Club hos Norges Cricketforbund.
Eszter Dara

**Eszter Dara** (født 30. mai 1990) er en ungarsk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene. 

## Referanser


## Eksterne lenker
*
Eliteserien i cricket for menn 2012

**Eliteserien i cricket for menn 2012** var den øverste divisjonen for menn innen lagsporten cricket i Norge for 2012-sesongen.

## Tabellen

## Kilder
* cricketforbundet.no
Nybø skole

**Nybø skole** ligger like under et av Bergens sju fjell; Lyderhorn, i Nybøstien 112 i Laksevåg bydel. Det har vært drevet skole i ulike lokaler på Nybø siden 1880. Dagens skolebygning ble bygget i 1920 som barneskole. Arkitekt var Fr. Theodor Olsen. 

I 1998 ble Nybø skole slått sammen med Lyderhorn skole til Kjøkkelvik skole. Etter sammenslåingen ble skolen en kombinert barne- og ungdomsskole. 
 
Arkivet etter Nybø skole oppbevares ved Bergen Byarkiv. 

## Eksterne lenker
* Nybø skole - oppslagsverket oVe, artikkel av  Lars Bostrøm Johansen, Bergen Byarkiv.
* Bergen byleksikon på nett, om Nybø skole
Esther Tefana

**Esther Tefana** (1948–2021) var en franskpolynesisk artist. Hun har gjort seg bemerket i franskpolynesisk populærmusikk.

Tefana spilte inn sitt første album i 1964. Ved siden av musikken arbeidet hun i turistbransjen. Fra 1970 tilbrakte hun fem år i Afrika. Etter å ha vendt tilbake til hjemlandet fortsatte hun å synge. Hun har spilt inn 27 plater, 14 av dem på Océane Production. 

Tefana har mottatt Tahiti Nui-ordenen.

## Referanser
Jean Gabilou

**Jean Gabilou** eller **Gabilou**, egentlig **Gabriel Lewis Laughlin** (født 1944) er en tahitisk artist. Han har gjort seg bemerket i franskpolynesisk populærmusikk.

Gabilou startet sin karriere med bandet *Les savates jaunes* i 1963. Senere spilte han med *Barefoot boys* og andre grupper. I 1968 ga han ut sangen «Petite île sacrée», som solgte  eksemplar. Året etter turnerte han i Ny-Caledonia. Gabilou reiste til USA, Storbritannia og Frankrike. I 1979 flyttet han til USA. 

Han deltok for Frankrike i Eurovision Song Contest 1981 med sangen «Humanahum» og kom på tredjeplass. Deretter turnerte han i stillehavslandene, Australia, New Zealand og Japan. Han hadde suksess med sangen «Fakateretere», der han synger på tuamotuansk. 

I 2013 feiret han sitt femtiårsjubileum som artist med konsert i La Maison de la Culture i Papeete.

## Referanser


## Eksterne lenker
* 
* 
* «Fakateretere», video fra YouTube
AK-630

**AK-630** er et sovjetisk/russisk helautomatisk nærforsvarssystem for maritim bruk basert på en seksløpet 30 mm roterende kanon. I «630» betyr «6» seks løp, mens «30» refererer til kaliberet av 30 mm. Systemet er montert i et lukket automatisk kanontårn som fjernstyres fra et sentralsikte ved hjelp av radar og TV-optikk. Nærforsvarssystemets primære formål er å beskytte krigsskip mot innkommende sjømålmissiler og andre presisjonsvåpen. Imidlertid kan det også benyttes mot fly og helikoptre, samt skip og andre små fartøyer, kystmål og drivende miner. AK-630 var ett av de aller første CIWS-systemene (**''C**lose-**I**n **W**eapon **S**ystems'') i verden: verken Phalanx, DARDO eller Goalkeeper fantes da det ble utviklet. Imidlertid bidro den lange utviklingstiden for AK-630 til å fjerne denne fordelen. Systemet ble dog raskt innført da det først var klart for bruk. Alle nye sovjetiske krigsskip, alt fra minejaktfartøy og missilbåter til slagkryssere og hangarskip, ble utrustet med opptil åtte enheter. I alt ble hundrevis av AK-630-enheter produsert i Sovjetunionen.

## Sammenligning med andre moderne CIWS

## Nåværende brukere
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Referanser


## Eksterne lenker
* 
* 30-mm AUTOMATIC GUN MOUNT AK-630М på hjemmesiden til Tulamasjzavod (på engelsk) 
* 30 mm AO-18 Gun - navweaps.com (på engelsk) 
* Skjematisk skisse over AK-630M  
* AK-630M1-2 på YouTube
Bobby Holcomb

**Bobby Holcomb** (1947–1991) var en hawaiiskfødt kunstner og musiker. Han gjorde seg fra 1970-årene bemerket i franskpolynesisk populærmusikk.

Holcomb kom i 1976 til Fransk Polynesia og slo seg til i Maeva på Huahine. Han virket som billedkunstner og musiker. I musikken blandet han elementer av polynesisk musikk og rytmer fra andre typer musikk, slik som reggae. Han sang på tahitisk, men benyttet også fransk og engelsk. I 1985 vant han sangkonkurransen Orio. Han fikk platekontrakt med Océane Production og ble kåret til *Homme de l'Année 1990* av kringkasteren RFO og avisen *La Dépêche*.

## Referanser


## Eksterne lenker
* 
*
Henri Hiro

**Henri Hiro** (født 1. januar 1944 på Moorea, død 10. mars 1990) er en franskpolynesisk dramatiker og filmskaper. Han har vært opptatt av kolonisering og polynesisk identitet og har også engasjert seg politisk.

Hiro studerte teologi i Montpellier. Han vendte tilbake til Tahiti i 1972, men ble ikke prest. I et samfunn i rask endring på grunn av de økonomiske og sosiale konsekvensene av den store utbyggingen i forbindelse med de franske atomprøvesprengningene, lanserte han et ønske om å vende tilbake til tradisjonelle polynesiske verdier, og arbeidet for å fremme tahitisk språk, kultur og identitet.

Hiro engasjerte seg i miljøvern og ble med i organisasjonen Ia ora te natura, som også engasjerte seg i motstanden mot de franske atomprøvesprengningene. I 1975 var han med å stifte partiet Ia mana te Nuna'a, et radikalt selvstendighetsparti der Jacqui Drollet ble partileder. Hiro arbeidet med kultur, satte opp skrev skuespill og teaterforestillinger, og lagde film.

I 1979 laget han, sammen med Jean L'Hôte, sin første film, *Le Château*. Her behandles tap av identitet blant unge på Tahiti. Filmen *Marae* fra 1983 gjenskapte en historisk kongelig, innsettelseseremoni. Kortfilmserien *Te ora*, som Hiro laget sammen med Bruno Tetaria i 1988, omhandler polynesisk natur. Femten ulike treslag presenteres for barn.

Hiro trakk seg i 1985 tilbake for å bo på Huahine. 

## Referanser
Rai Chaze

**Rai Chaze**, **Michou Chaze** eller **Rai a Mai** (født 1950 i Papeete) er en franskpolynesisk forfatter, men har også arbeidet med fotografi, billedkunst og dans.

Chaze tilbrakte elleve år i USA, der hun studerte og arbeidet som fotograf. Hun begynte for alvor å skrive etter å ha vendt hjem til Tahiti. Opplevelsen av å ikke kjenne igjen sitt hjemland stimulerte henne til å skrive. Hun arbeidet i avisen *Les Nouvelles de Tahiti* og for Radio Te Reo o Tefana, som markerte motstand mot de franske atomprøvesprengningene.

Chaze har utgitt diktsamlinger og noveller og er representert i antologier utgitt i Fransk Polynesia, så vel som i Ny-Caledonia, Frankrike, USA, Canada og Marokko. I 1990 kom *Vai: la rivière au ciel sans nuages*, en samling småstykker. Hun utga diktsamlingen *Tōrīrī: Prières, murmures, chuchotements* i 2000. I 2009 ga hun ut sin første barnebok, *Contes tahitiens*, i Montréal i Canada. I 2010 kom romanen *Avant la saison des pluies*.

Chaze deltok i grunnleggelsen av litteraturmagasinet *Littérama'ohi*.

## Referanser
Assita Toure

**Assita Toure** (født 24. november 1992) er en ivoriansk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene på 50 meter fri. 

## Referanser


## Eksterne lenker
*
Jamfrusto

**Jamfrusto** er et fjellvann i Sør-Fron kommune i Innlandet. Navneformen «Jomfrustod» er også brukt, men statens kartvesen anbefaler «Jamfrusto» i samsvar med den lokale uttale. 

Det er ingen lokal tradisjonell forklaring på navnet, men det må være sammensatt av «jomfru», en kvinne av høy byrd og «sto», et båtstø.

Vannet er ganske grunt, gjennomsnittlig neppe over fem meter, men ut for Vendalshøgda i sørøst er det en halvmåneformet kløft som går ned til 17 meter.
Vannet får tilsig av Gåløygbekken og en  bekk renner ut av vannet og ned i Vendalsvatnet.
 
## Referanser
Paul Edvart Støre

**Paul Edvart Jonassen Støre** (1838–1910) var en norsk lærer og politiker (Høyre) i Levanger.

Han vokste opp på gården Støre på Skogn, som sønn av gårdbruker Jonas Nielsen Støre og Siri Oline Olsdatter. Han ble i sitt andre ekteskap far til direktør Jonas Henry Støre og oldefar til statsminister Jonas Gahr Støre.

Han hadde sitt virke som lærer ved borgerskolen, senere middelskolen, i Levanger. Han var også agent, revisor og samlagsbestyrer.

Støre var medlem av Levanger bystyre og byens ordfører i årene 1889, 1891, 1895, 1897 og 1900, medlem av skolestyret, medlem av ligningskommisjonen, kommunerevisor og forlikskommissær. Han var også desisor, revisor og medlem av forstanderskapet i Levanger og Skogns Sparebank.

Støre var Høyres 3. vara til Stortinget fra de trønderske kjøpstedene Trondhjem og Levanger 1892–1894.

## Referanser
Thomas Tofthagen

**Thomas Odd Tofthagen** (født 10. desember 1973) er en norsk musiker best kjent som gitarist og låtskriver for hard rock-bandet Audrey Horne og doom/stoner-bandet Sahg. Han har utgitt syv studioalbum med Audrey Horne og vant Spellemannsprisen i kategorien Metal med bandet i 2005. I tillegg til musikkarrieren arbeider Tofthagen som arkitekt.

## Karriere
I 2002 spilte Tofthagen sammen med gitarist Arve Isdal og bassist Espen Lien i livebandet til tidligere Iron Maiden-vokalist Paul Di'Anno. Samme høst grunnla Tofthagen, bassist Tom Cato Visnes og trommeslager Kjetil Greve bandet Audrey Horne. Bandets besetning ble fullført av Isdal, vokalist Torkjell Rød og keyboardist Herbrand Larsen. Debutalbumet No Hay Banda ble tildelt Spellemannsprisen innen kategorien Metal i 2005. Bandet har senere utgitt ytterligere seks studioalbum og et livealbum. I 2004 grunnla Tofthagen, Visnes og tidligere Manngard-vokalist Olav Iversen bandet Sahg. Tofthagen utga fire album med Sahg før han forlot bandet i 2015. 

## Diskografi

### Audrey Horne
* *[[Confessions & Alcohol]]* (EP) (2005)
* *[[No Hay Banda]]* (2005)
* *[[Le Fol]]* (2007)
* *[[Audrey Horne (album)|Audrey Horne]] (2010)*
* *[[Youngblood (album)|Youngblood]]* (2013)
* *[[Pure Heavy]]* (2014)
* *Blackout* (2018) 
* *Waiting For The Night* (livealbum) (2020) 
* *Devil's Bell* (2022) 

### Sahg
* *Godless* (EP) (2005)
* *I* (2006)
* *II* (2008)
* *III* (2010)
* *Delusions of Grandeur* (2013)

### Referanser


## Eksterne lenker
* Audrey Horne 
* Sahg
PRISM

**PRISM** er et topphemmelig elektronisk overvåkingsprogram, som opereres av USAs National Security Agency (NSA) siden 2007. «Ved å bekrefte dens eksistens, sa tjenestemenn at programmet, som kalles Prism, er autorisert under en utenriks lov som for ikke så lenge siden ble fornyet av kongressen».

Dokumenter som ble lekket av NSA-ansatte Edward Snowden i juni 2013 beskriver PRISM som et program som kan begå dyptgående overvåkning på direkten, og lagre informasjon. 

## Referanser
Jonas Henry Støre

**Jonas Henry Paulsen Støre** (1888–1974) var en norsk industrileder.

## Liv og virke
Hans foreldre var middelskolelærer og ordfører Paul Edvart Støre og hustru Elisabeth Marienborg. Jonas Henry Støre giftet seg i 1924 med Carin Helena Bohman. De ble foreldre til skipsmegler Ulf Jonas Støre og besteforeldre til statsminister og Arbeiderpartiets leder Jonas Gahr Støre.

Han gikk Christiania Handelsgymnasium (dagens Oslo handelsgymnasium) og studerte deretter sosialøkonomi ved Det Kongelige Frederiks Universitet (dagens Universitetet i Oslo), mens han arbeidet i Centralbanken for Norge. I 1908 ble han ansatt ved Notodden Salpeterfabrikk. Støre var administrerende direktør ved den elektrokjemiske fabrikken Sodium i Trondhjem fra 1917 til 1919. Han ble i 1919 kontorsjef og i 1926 administrerende direktør ved Norsk Sprængstofindustri i Oslo. Under okkupasjonen var han ifølge Ingeborg Solbrekken involvert i samarbeidet med tysk våpenindustri. Han avgikk med pensjon i 1953.

Han var medlem av sentralstyrene i Norsk Arbeidsgiverforening og Norges Industriforbund. Han hadde også styreverv i en rekke industriforetak, deriblant som styremedlem i Norske Zinkprodukter, Åmdals Verk Gruver og Sulitjelma Gruber samt medlem av representantskapene i A/S Sydvaranger, Hafslund og Norsk Aluminium Co. Støre var også styreformann i Christiania Bank og Kreditkasse fra 1946.

## Referanser
Kerrera

**Kerrera** (skotsk-gælisk: *Cearara* eller *Cearrara*) er en øy som ligger i Argyll and Bute-regionen i Indre Hebridene av Skottland. Navnet kommer trolig fra norrønt «Kjarbarey» i betydningen «Kjarbars øy». Øya ligger nær byen Oban. I 2016 hadde øya en befolkning på 45 personer, delt i to samfunn, ett i nord og det andre i sør på øya.

## Geografi
Øya ligger i fjorden Firth of Lorn like vest for Oban.

## Natur
Øya er kupert, med gressdominerte heier, stedvis med mye einstape.

## Næringsliv
Det drives noe jordbruk med beiting av sauer og høylandsfe. Turisme er en viktig næringsvei, det finnes overnattings- og serveringstilbud og en marina på øya.

## Landsbyer og bosetninger
* Bailimore

## Historie
Øya er kjent for det ødelagte festningen Gylen Castle, et lite tårnhus bygget i 1582. Det var også stedet hvor Aleksander II av Skottland døde i 1249. Den engelske kunstneren J.M.W. Turner besøkte Kerrera i 1831 og laget 25 skisser av festningen som er lagret i Tate Gallery i London.

## Referanser


## Eksterne lenker
*